Specialiųjų pirkimo sąlygų priedas Nr. 4 ,,Tiekėjų kvalifikacijos reikalavimai“


TIEKĖJŲ KVALIFIKACIJOS REIKALAVIMAI
1. Tiekėjo kvalifikacija turi atitikti šiame priede nustatytus reikalavimus kvalifikacijai.
2. Pirkimo dokumentuose nurodytą reikalaujamą kvalifikaciją tiekėjai (ar jų personalas) privalo būti įgiję iki pasiūlymų pateikimo termino pabaigos.

	[bookmark: _Hlk188287575]Techninis ir profesinis pajėgumas

	1.
	Tiekėjas per paskutinius 8 (aštuonis) metus iki pasiūlymų pateikimo termino pabaigos pagal vieną ar daugiau įvykdytų ar tebevykdomų sutarčių yra savo jėgomis tinkamai suteikęs paslaugų, susijusių su taršos prevencijos ir (ar) cheminių ar technologinių procesų analize ir pavojingų medžiagų poveikio aplinkai vertinimu bei metodinių dokumentų* šiose srityse rengimu, kurių bendra vertė yra ne mažesnė kaip 60 000,00 Eur be PVM.

Paslaugos gali būti pradėtos teikti anksčiau, tačiau bus vertinamos tik tos paslaugos, kurios yra suteiktos (užbaigtos teikti) per nurodytą laikotarpį.
	IŠ EKONOMIŠKAI NAUDINGIAUSIĄ PASIŪLYMĄ PATEIKUSIO TIEKĖJO BUS PRAŠOMA PATEIKTI: 
1) per pastaruosius 8 (aštuonis) metus  iki pasiūlymų pateikimo termino pabaigos pagrindinių suteiktų paslaugų sąrašas (užpildant specialiųjų pirkimo sąlygų 11 priedą), kuriame nurodytos paslaugų bendros sumos, datos ir paslaugų gavėjai (tiek viešieji, tiek privatieji) (sąrašas turi būti pasirašytas tiekėjo vadovo ar jo įgalioto asmens);
2) užsakovų pasirašytos pažymos, kuriose būtų nurodytos suteiktų paslaugų bendros sumos, datos, paslaugų gavėjai, ar paslaugos buvo suteiktos tinkamai.

Pasirašytos sąskaitos faktūros, perdavimo–priėmimo aktai ir panašūs dokumentai bus laikomi lygiaverčiais įrodymais tik tada, jeigu juose bus aiškiai nurodyta, jog paslaugos buvo suteiktos tinkamai.


	1) jeigu pasiūlymą teikia tiekėjų grupė – reikalavimą turi atitikti visi tiekėjų grupės nariai kartu (tiekėjų grupės narių turima patirtis sumuojama), atsižvelgiant į jų prisiimamus įsipareigojimus;
2) tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;
3) subtiekėjams šis reikalavimas nenustatomas.

PASTABA:
Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais, tačiau tokiu atveju bus vertinamos būtent konkretaus ūkio subjekto, grindžiančio atitiktį nustatytam reikalavimui (t. y. tiekėjo, tiekėjo grupės nario (-ių), ūkio subjekto (-ų), kurio (-ių) pajėgumais tiekėjas remiasi), savo jėgomis (t. y. savarankiškai, nepasitelkiant ūkio subjektų) suteiktos paslaugos ar jų dalis (jų kiekis, apimtis, vertė ir kt.), o ne visas vykdytos sutarties objektas.

Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas jungtinės veiklos pagrindais, yra nustatoma pagal jungtinės veiklos partnerių atsakomybių pasidalinimą, nurodytą jungtinės veiklos sutartyje.

Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas kartu su subtiekėjais, yra apskaičiuojama iš visų pagal sutartį suteiktų paslaugų atimant subtiekėjo suteiktas paslaugas ar jų dalį (jų kiekį, apimtį, vertę ir kt.), atsižvelgiant į tai, kiek tiekėjas ir (arba) užsakovas sumokėjo subtiekėjui. Visos kitos pagal sutartį suteiktos paslaugos ar jų dalis (jų kiekis, apimtis, vertė ir kt.) priskiriama pačiam tiekėjui.

	Techninis ir profesinis pajėgumas

	2.
	Tiekėjas, paslaugų teikimo sutarties vykdymui, turi pasiūlyti kvalifikuotus  specialistus, atitinkančius žemiau nurodytus kvalifikacijos reikalavimus (tas pats  specialistas gali būti siūlomas kelioms pozicijoms, jei  specialisto kvalifikacija atitinka visus kitos pozicijos  specialistui nustatytus kvalifikacijos reikalavimus): 
2.1. Pagrindinis  specialistas –  projekto vadovas turi: 
2.1.1. turėti aukštąjį universitetinį gamtos mokslų studijų srities chemijos arba ekologijos ir aplinkotyros krypties arba technologijos mokslų studijų srities aplinkos inžinerijos arba chemijos inžinerijos krypties arba jam prilyginamą išsilavinimą; 

2.1.2. per pastaruosius 8 (aštuonis) metus iki pasiūlymų pateikimo termino pabaigos būti vadovavęs įgyvendinant bent 1 (vieną) užbaigtą** sutartį arba projektą****. Vykdant sutartį ar projektą turėjo būti parengti konsultacinio arba rekomendacinio pobūdžio dokumentai, susiję su pavojingų medžiagų susidarymo technologiniuose procesuose analize ir (ar) technologinių procesų chemine ar fizikine-chemine analize ir pavojingų medžiagų poveikio aplinkai vertinimu ir taršos mažinimo sprendimais, ir (ar) pavojingų medžiagų taršos prevencija ir mažinimo sprendimais;

2.1.3. turi būti paskelbęs bent 1 (vieną) mokslinę publikaciją (straipsnį, recenziją, apžvalgą ar kitą lygiavertę publikaciją) moksliniame leidinyje pavojingų medžiagų susidarymo tematika.

2.2. Pavojingų medžiagų specialistas turi: 
2.2.1. turėti aukštąjį universitetinį gamtos mokslų studijų srities chemijos arba ekologijos ir  aplinkotyros krypties arba technologijos mokslų studijų srities aplinkos inžinerijos arba chemijos inžinerijos krypties arba jam prilyginamą išsilavinimą; 
2.2.2. per pastaruosius 8 (aštuonis) metus iki pasiūlymų pateikimo termino pabaigos būti pagal bent 1 (vieną) įvykdytą ar tebevykdomą sutartį arba projektą**** tinkamai atlikęs ir užbaigęs*** mokslinį tyrimą ir (ar) eksperimentinės plėtros veiklą, ir (ar) analizę, susijusius su pavojingų medžiagų susidarymu technologiniuose procesuose.


2.3. Aplinkosaugos specialistas turi: 
2.3.1. turėti aukštąjį universitetinį gamtos mokslų studijų srities chemijos arba ekologijos ir  aplinkotyros krypties arba technologijos mokslų studijų srities aplinkos inžinerijos arba chemijos inžinerijos krypties arba jam prilyginamą išsilavinimą; 
2.3.2. per pastaruosius 8 (aštuonis) metus iki pasiūlymų pateikimo termino pabaigos būti pagal bent 1 (vieną) įvykdytą ar tebevykdomą sutartį arba projektą**** tinkamai atlikęs ir užbaigęs*** mokslinį tyrimą ir (ar) eksperimentinės plėtros veiklą, ir (ar) analizę, susijusius su aplinkosauginiais nuotekų tvarkymo klausimais ir (ar) pavojingų medžiagų poveikio priimtuvui vertinimu.  

Tiekėjas pirkimo sutarties vykdymui gali pasitelkti ir daugiau kvalifikacijos reikalavimus atitinkančių specialistų, jeigu tai būtina tinkamam jos įvykdymui užtikrinti.
2.1–2.3 papunkčiuose nustatyta patirtis yra minimali specialistų kvalifikacija. Pasiūlymų vertinimo metu vertinama tik šią minimalią kvalifikaciją viršijanti patirtis, vadovaujantis Specialiųjų pirkimo sąlygų 6 priedu.
Sutartį galės vykdyti tik nustatytus kvalifikacijos reikalavimus atitinkantys specialistai.




	PATEIKIAMA:
1) siūlomų specialistų sąrašas, parengtas pagal specialiųjų pirkimo sąlygų 5 priedą bei išsilavinimą liudijančių dokumentų kopijos (sąrašas turi būti pasirašytas tiekėjo vadovo ar jo įgalioto asmens);
 
 
2) kiekvieno siūlomo specialisto gyvenimo aprašymas (CV), kuriame pateikiama trumpa informacija, įrodanti specialisto atitiktį nustatytiems kvalifikacijos reikalavimams: nurodomas sutarties arba projekto pavadinimas, numeris ar kitas unikalus identifikatorius, užsakovo, projekto vykdytojo arba finansuojančios institucijos kontaktiniai duomenys, specialisto vaidmuo ir atliktos funkcijos ar veiklos, sutarties arba projekto ir specialisto vykdytų veiklų laikotarpis (pradžios ir pabaigos datos „nuo–iki“, metai ir mėnuo). Kartu pateikiamos patirtį ir tinkamą reikalaujamos veiklos užbaigimą patvirtinančių dokumentų kopijos;
Sutarties atveju pateikiama užsakovo pažyma ar atsiliepimas, paslaugų priėmimo–perdavimo aktas arba kitas lygiavertis dokumentas, iš kurio galima nustatyti sutartį, specialisto vaidmenį, atliktas veiklas, jų apimtį, laikotarpį ir tinkamą užbaigimą. Projekto atveju pateikiama projekto finansavimo ar dotacijos sutarties kopija arba išrašas ar kitas lygiavertį teisinį pagrindą patvirtinantis dokumentas, taip pat projekto vykdytojo, projekto koordinatoriaus ar finansuojančios institucijos išduota pažyma, patvirtinta projekto ataskaita, oficiali viešai prieinama informacija arba kitas lygiavertis dokumentas. Iš pateiktų dokumentų turi būti galima nustatyti projektą, jo teisinį pagrindą, specialisto vaidmenį, atliktas veiklas, jų apimtį, laikotarpį ir tinkamą užbaigimą. Jeigu viename dokumente nėra visos reikalaujamos informacijos, ji gali būti pagrindžiama kelių dokumentų visuma;

3) nuoroda į viešai prieinamą publikacijos šaltinį, iš kurio būtų galima nustatyti publikacijos pavadinimą, autorių (-ius), paskelbimo faktą ir publikacijos tematiką (taikoma 2.1 papunktyje nurodytam pagrindiniam specialistui);


4) jeigu siūlomi specialistai yra tiekėjo, ūkio subjektų grupės nario arba ūkio subjekto, kurio pajėgumais remiamasi, darbuotojai, tiekėjas kartu su pasiūlymu privalo pateikti tai patvirtinančius dokumentus (darbo sutarties išrašą, pažymą ar kitą dokumentą, kuriame būtų nurodytas specialisto vardas, pavardė ir darbo santykių pradžios data);
5) jeigu siūlomi specialistai nėra tiekėjo, ūkio subjektų grupės nario arba ūkio subjekto, kurio pajėgumais remiamasi, darbuotojai, tiekėjas kartu su pasiūlymu privalo pateikti specialisto prieinamumą pirkimo sutarties vykdymo metu patvirtinantį dokumentą: paslaugų ar bendradarbiavimo sutartį, ketinimų protokolą, preliminarų susitarimą arba kitą abiejų šalių pasirašytą įsipareigojimą. Dokumente turi būti aiškiai nurodyta, kad specialistas įsipareigoja vykdyti jam numatytas paslaugas, jeigu tiekėjas laimėtų pirkimą. Kai remiamasi kito ūkio subjekto pajėgumais, taikomi Lietuvos Respublikos viešųjų pirkimų įstatymo 49 straipsnio reikalavimai;
	1) jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
2) tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;
3) subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.


[bookmark: _Hlk189211806]
* Metodiniu dokumentu laikomas dokumentas, kuriame sistemiškai nustatomi arba aprašomi metodai, principai, procedūros, kriterijai ar gairės, skirti praktiniam taikymui tam tikroje srityje ar veikoje. Metodiniais dokumentais taip pat laikomi dokumentai (įskaitant studijas, rekomendacijas, vadovus), parengti konkrečiam ūkio subjektui ar objektui, jeigu juose yra sistemiškai išdėstytas metodinis / skaičiuojamasis algoritmas, taikytinas analogiškiems technologiniams procesams ar poveikio aplinkai vertinimui.

** Sutartis ar projektas gali būti pradėtas vykdyti anksčiau nei prieš nurodytą 8 (aštuonerių) metų laikotarpį, tačiau visa sutartis ar visas projektas turi būti tinkamai užbaigtas per paskutinius 8 (aštuonerius) metus iki pasiūlymų pateikimo termino pabaigos.

*** Sutartis ar projektas gali būti tebevykdomas ir pradėtas vykdyti anksčiau nei prieš nurodytą 8 (aštuonerių) metų laikotarpį, tačiau specialistas turi būti visiškai ir tinkamai užbaigęs jam priskirtas, kvalifikacijos reikalavimą atitinkančias funkcijas ar veiklas per paskutinius 8 (aštuonerius) metus iki pasiūlymų pateikimo termino pabaigos. Šią aplinkybę turi patvirtinti paslaugų priėmimo-perdavimo aktas, patvirtinta projekto ataskaita, užsakovo, projekto vykdytojo, projekto koordinatoriaus ar finansuojančios institucijos pažyma arba kitas lygiavertis dokumentas.

**** Projektu laikomas pagal projekto finansavimo sutartį, dotacijos sutartį ar kitą lygiavertį teisinį pagrindą vykdytas mokslinių tyrimų ir (ar) eksperimentinės plėtros projektas, kurio veiklos atitinka konkretaus kvalifikacijos reikalavimo turinį ir yra pagrįstos dokumentais. Vidinė įstaigos ar įmonės veikla be tokio teisinio pagrindo projektu nelaikoma. Vienas projektas laikomas vienu patirties vienetu; ta pati patirtis negali būti kartu skaičiuojama kaip sutartis ir kaip projektas.

